El dibuix és una cosa innata en les persones. Podem 
dir que aprenem a dibuixar abans que a escriure, fins i 
tot, molt abans, descobrim que les taques i ratlles amb 
formes capritxoses atrapen allò que existeix al nostre 
voltant. Inventem històries a partir de signes que fem 
sobre una superfície plana (el paper, la taula, la paret). 
És part de la màgia del dibuix. Descobrim el món a me- 
sura que anem dibuixant-lo. Un dibuix no és només 
una representació de la realitat, en un sentit figuratiu, 
sinó el resultat de la nostra manera de percebrell. És 
l'output dels nostres sentits. 


No hi ha un mal dibuix i un bon dibuix, ben 
executat o mal executat. Cada esbós que es fa cons- 
titueix una manera de pensar o sentir el nostre entorn 
i conceptualitzar una idea o una sensació, mentre ens 
col-loquem davant del context. En aquest sentit, di- 
buixar ens serveix per a identificar-nos com a subjectes 
en relació amb els altres. Copiem. Copiem molt. Apre- 
nem copiant. En aquesta acció de prendre d'altres hi ha 
quelcom que no assolim i que anem solucionant amb 
la pràctica (una cadira que no és fidel a la perspectiva, 
un personatge animat que no conserva la proporció 
amb l'original, un dibuix "ben resolt" d'un amic al qual 
intentem imitar, etc.), amb el suport dels recursos que 
hem trobant en el procés de dibuixar mateix. Dibuixar 
és trobar solucions contínuament, imaginar alternatives 
i camins nous. 


A més de copiar, el gargot és 
una altra via de desenvolupament. Gar- 
goteges en una superfície com tantejant 
sobre el terreny una idea que no saps 
encara com definir, balbotejant una pa- 
raula que no recordes bé. La còpia i el 
gargot alteren el llenguatge, un a força 
de repetir-la inexactament, l'altre perquè 
tanteja vocables. No obstant això, en la 
còpia Saps cap a on vas, mentre que en 
el gargot deixes que siga el dibuix ma- 
teix el que et diga on anar. Només cal ser 
pacients perquè entre els traços, que en 
principi semblen desordenats, sorgis- 
quen personatges i relats. 


És senzill fer aparéixer la fanta- 
sia d'unes simples ratlles: amb uns ulls 
i Unes cames es converteixen en mons- 
tres, agregueu-li una oració curta en pri- 
mera persona i coneixereu un nou amic. 
Quan el gargot es transforma en mons- 
tre, comença a parlar, és com la llegenda 
del gólem de Praga. Llavors podem con- 
tar-ne la història: què ha fet2, d'on ve2, 

com es diu? Amb cada nou element que 
agreguem, per poc important que siga, 
començarem a construir una història. Si 
aquests elements nous els afig una al- 
tra persona, començarem a entendre el 
funcionament de la creació col.lectiva. 
Les coses xicotetes poden aportar grans 
solucions: dibuixar una formiga o un gra 
d'arròs de la grandària d'un cotxe o una 
muntanya ens pot transportar a Un altre 
món. Redimensionar el món en un gar- 
got és un exercici per a definir ehnostre 
entorn a partir de l'estranyesa, de la di- 
versió, del que està fora de les normes. 
És plantejar el món a la nostra mesura. 
En aquest nou món una granera no és 
una granera, sinó un pinzell, el cartó de 
llet ha deixat de ser el contenidor d'un 
líquid per a ser fem, per a ser una ploma 
amb què escriure. Un full tacat no és un 
full tacat, és la pell d'un personatge. 


L'Escuela del Garabato parteix 
de les experiències de la dibuixant es- 
tatunidenca Lynda Barry i els seus tallers 
de còmic per a persones (adults i xiquets) 
que diuen que no saben dibuixar. En els 
tallers adreçats a Xiquets, Barry plante- 
ja el dibuix lliure, gargotejar en silenci i 
veure què en sorgeix. Barry dibuixa amb 
els xiquets, és una més dins del taller, els 
observa en silenci sense donar directrius 
més enllà d'una o dues xicotetes pautes. 
Aquest moment és important. Perquè 
sorgisca quelcom real del dibuix, perquè 
aflore una "veu pròpia" del dibuixant, el 
dibuix ha de ser acompanyat, no guiat. 
Això vol dir que el laboratori es planteja 
com un espai perquè ocórreguen coses 
sense haver de donar indicació, normes, 
estructures massa concretes. Són els 
dibuixants mateixos els que implemen- 
taran solucions als problemes de repre- 
sentació, són ells els que construiran un 
relat a mida. Per a Barry, el gargot (i el 
monstre) són els elements principals per 
a aprendre a dibuixar i aprendre del di- 
buix, ja que no estan subjectes a la re- 
presentació real dels objectes i l'espai. 
Aquesta manera d'entendre l'ensenya- 
ment de dibuixar té relació amb el dibuix 
lliure de Celestin i Elise Freinet. Segons 


l'escola Freinet, el dibuix lliure supera el 
realisme de l'ensenyament comú, ja que 
està basat en l'ensinistrament de la coor- 
dinació entre la percepció visual i l'habili- 
tat motriu de la mà, incita a la imaginació 
sensible del xiquet, s'allunya dels fona- 
ments bàsics de l'observació objectiva i 
reivindica una participació directa del xi- 
quet davant de la seua realitat i l'expres- 
sió de les seues emocions personals. 


A més dels treballs de Lynda Barry i les 
experiències de Celestin i Elise Freinet, 
els exercicis plantejats s'inspiren en tre- 
balls d'altres artistes i col-lectius gràfics 
com Paul Cox, Alba Feito, Taro Miura, 
Bruno Murani, Jérémie Fischer, Atelier 
McClane, Ruth van Beek, Milimbo, Maria 
Ramos, Oficina Arará, entre altres. 

OBJECT/US 


L'objectiu de l'Escuela del Garabato és crear l'am- 
bient ideal per a deixar eixir unes certes inquie- 
tuds a través del dibuix. Despertar o mantindre 
viva la imaginació de l'estudiant, deixar-li trobar 
la seua manera de dibuixar i estimular la col-la- 
boració amb altres. A l'Escuela del Garabato, el 
dibuix és una fi en si mateixa, però alhora és un 
camí per a comprendre el món que ens envolta, 
i ens permet analitzar-lo des de la mirada de 
l'infant, de les coses xicotetes a les grans, perquè, 
així, puguen tornar a construir-lo a la seua mida. 

A partir de la pràctica del dibuix podrem 
trobar altres habilitats per desenvolupar, com el 
relat oral, la redacció, l'observació, a més d'apren- 
dre unes certes pautes que ens facen conscients 
de la cultura visual present en el nostre dia a dia 
(reconéixer el que és una icona, el significat que 
té, per què la imatge és de tal manera o de tal 
altra, etc.). 


Els exercicis que es plantegen 
a l'Escuela del Garabato comencen amb 
treballs individuals, d'autoconeixement, 
per a, a poc a poc, anar desenvolupant 
propostes en què els estudiants han de 
cooperar en l'elaboració de diferents tre- 
balls, com ara dibuixos col.lectius de grans 
dimensions on siga necessari el consens. 
Amb això es pretén fer conscients del fet 
que, així com hi ha diferents maneres de 
dibuixar, hi ha diferents maneres de sentir 
i percebre el món i desenvolupar un sentit 
de l'empatia amb l'altre i el seu treball. 
També es plantejarà l'aportació de la llar 
en el desenvolupament dels exercicis, in- 
volucrant familiars o gent de prop. 

Si bé ens agradaria pensar en 
aquest programa com una guia lliure i 
desordenada que pretén potenciar l'au- 
toaprenentatge a través de la pràctica 
pròpia i la curiositat que puga despren- 
dre-se'n, també som conscients que a 
l'hora de plantejar els exercicis al grup, 
hem de motivar-los oferint un objectiu 
final concret, palpable, que els faça sentir 
que han construit materialment alguna 
cosa al llarg de les setmanes que hagen 
dedicat a dibuixar. En l'última part del 
programa es proposarà la realització de 
dos treballs col-lectius: el primer serà una 
publicació breu de combinació de dibui- 
xos (a manera de llibre il-lustrat), en el 

qual, a més del dibuix, es propiciarà la 
construcció de figures mòbils. A partir 
d'aquestes figures es desenvoluparà un 
teatret amb màscares i marionetes de 
cartó, les quals es poden emportar fora 
de l'aula o servir de decorat per a una re- 
presentació. Totes dues propostes tenen 
com a objectiu suggerir a l'alumne que a 
través del dibuix som capaços de produir 
els nostres llibres i jocs, emprant el que 
tinguem per casa. Una tercera proposta 
és la de fer una bitàcola en línia en què 
es puguen veure alguns dels resultats, 
tant dels exercicis proposats com d'altres 
jocs, que els alumnes puguen generar en 
el transcurs de les sessions. En tots els ca- 
sos, l'objectiu final és traure el dibuix a un 
espai de joc que es puga compartir, més 
enllà dels límits de l'aula i que es puguen 
replicar a casa o altres entorns. 


Les propostes de l'Escuela del Garabato han d'estar basades en l'as- 
saig i error. S'aconsella, si és possible, repetir els exercicis més d'una 
volta. Alguns van adquirint nous sentits quan es tornen a fer, les solu- 
cions trobades en una primera instància es van tornant més comple- 
xes, s'aniran polint els gestos i les línies, i una mateixa proposta podrà 
trobar diferents resultats cada vegada que es duu a terme. Repetir un 
mateix exercici pot donar la sensació de perfeccionament a qui ho fa. 
El nombre de vegades per exercici queda a criteri del tutor. 


Les activitats també estan plan- 
tejades per a seguir una progressió, en- 
cara que es poden fer en desordre (òb- 
viament estimem el desordre), repetir 
un mateix exercici en diferents etapes 
de desenvolupament o combinar-los. El 
resultat de cada exercici serà un element 
més dins del teatret que es proposa com 
a final de l'Escuela del Garabato. No s'ha 
de descartar cap dibuix, cap taca, per 
molt mal fet que estiga o insignificant 
que semble. Potencialment, tots els di- 
buixos fets seran reutilitzables, comple- 
tats © adaptats en futurs dibuixos. La 
proposta quan tantegem és que no hi 
ha traç banal, sinó que dins d'aquesta 
exploració, prova o gargot hi ha un camí 
cap a la concreció d'un dibuix final. Es 
posarà a disposició un blog en què es 
podrà anar pujant els resultats de cada 
activitat, i també variants d'aquestes, per 
a enriquir i fomentar l'adaptació de les 
propostes a les especificacions de cada 
classe. 


Tot i això, estimar el gargot no | 
ens eximeix d'una certa rigorositat tèc- 
nica, totes dues parts han de comple- 
mentar-se, encara que el que busquem 


és la frescor del gest, el valor de l'enginy 
sobre la claredat. Atés que es basa en 
el dibuix lliure, no creiem convenient un 
sistema d'avaluació, el que es busca és el 
gaudi pel dibuix improductiu. En aquest 
aspecte, si bé es proposen exercicis tèc- 
nics d'escriptura i dibuix, sempre tendi- 
rem a valorar l'espontaneitat sobre "la 
correcció". 

S'ha de treballar en grups re- 
duits, amb un màxim de cinc participants 
per grup, i es podran intercanviar mem- 
bres si l'educador ho creu convenient. 
També s'han de proposar diferents ac- 
tivitats que calga fer a l'aire lliure o que 
tinguen part del desenvolupament a 
casa amb la col-laboració de persones 
de prop. 

Les paraules claus que cal tin- 
dre en compte són: observar, intuir, ex- 
perimentar, tantejar, donar voltes. 


Les activitats plantejades estan 
pensades per a fer-se de manera 
individual i/o grupal, per a per- 
sones de 6 a 12 anys. Hi haurà 
activitats el desenvolupament de 
les quals es tornarà més complex 
en un rang d'edat que un altre, i 
n'hi haurà d'altres a què haurem 
de dedicar més temps, no obs- 
tant això, totes són aplicables a 
qualsevol edat. Les activitats te- 
nen una duració de 45 minuts, 
60 minuts i 120 minuts (es poden 
dividir en dues sessions). 

S'han de proporcionar 
els materials bàsics per al con- 
junt d'exercicis, als quals hau- 
rem d'afegir elements emportats 
de casa, trobats pels exteriors © 
que ja siguen a l'aula. A més, s'ha 
d'incentivar el reciclatge per a la 
creació de les nostres eines. 

Cada exercici ha d'estar 
acompanyat d'una fitxa que ex- 
plique als participants els passos 
que cal seguir (la part de NOTES 

PER A ALUMNES), una mena d'instruccions bà- 
siques amb les quals començar a dibuixar, però 
que insten a improvisar. L'educador ha de tindre 
la guia completa per a poder alterar lliurement 
els enunciats de les propostes a dibuixar si ho 
vol, amb l'objectiu de vincular la pràctica del di- 
buix amb alguna altra àrea de classe que s'es- 
tiga desenvolupant durant el semestre. L'única 
cosa que ha d'evitar, tant com siga possible, és 
la guia a l'hora de plantejar els exercicis. 

De manera complementària als exer- 
cicis de classe, hem cregut convenient propo- 
sar-ne d'altres molt senzills que es puguen fer a 
Casa i fora del període escolar. 


[BLOG 4 


Els dos exercicis que conformen aquest bloc 
són adaptacions de propostes que fa Lynda 
Barry en els seus tallers de còmic. 

LS CURSOS 


DESTINAT ATOTSE 


- Full blanc A4 
- Retoladors negre, verd, 
blau i roig 


Aquest és un exercici d'iniciació. Per 
rompre el gel. Serveix per a perdre la 
por de gargotejar per gargotejar, per a 
recuperar el plaer de fer ratlles i taques 
sense solta ni volta, sense cap preten- 
sió, amb l'únic objectiu de divertir-nos 
o traure'ns alguna cosa del cap (encara 
que en començar no sapiem bé què). No 
hi ha premissa inicial. Els dibuixos han 
de ser abstractes principalment, encara 
que si l'estudiant vol també poden ser 
figuratius, d'algun personatge conegut, 
alguna cosa feta de memòria que l'estu- 
diant vulga repetir, etc. Per a incentivar 
la no-figuració es pot proposar fer-los 
sense alçar el retolador del paper, o fer- 
los amb els ulls tancats. Això és optatiu 
a criteri del docent. Estar els primers 10 
minuts dibuixant és essencial, cadas- 
cu sol davant del paper i, si és possible, 


en silenci. Aquests 10 minuts no només 
permeten trencar la mà, sinó tindre una 
pausa contra el ritme de la rutina. 
Després d'aquesta introducció, 
passarem a convertir en personatges els 
nostres dibuixos més deformes, aquells 
que semblen producte de l'error. Això 
es duu a terme de manera molt senzilla: 
posant ulls (dos punts), potes (dos palets 
verticals) i braços (dos palets horitzon- 
tals), aquest acte senzill i màgic alho- 
ra permet trobar l'extraordinarietat on 
pensàvem que no hi havia res. 


La primera part d'aquest exercici es pot 
fer abans de cada sessió. És un exercici 
d'escalfament, de trencar la mà, de pro- 
var traure nous personatges i situacions, 
repetint-ho es pot aconseguir trobar 
unes certes pautes o patrons que ajuden 
l'estudiant a perfeccionar la seua mane- 
ra de dibuixar. La duració total d'aquesta 
proposta és d'almenys 45 minuts. 


NOTES PER A ALUMNES 


a) Gargoteja en silenci durant 10 minuts 
en fulls A4. Poden ser diversos dibuixos. 
No necessites fer un dibuix "real", només 
ratllar i ratllar. Línies corbes, rectes, en se- 
rra, ondulants, capritxoses, ratllant, gar- 
gotejant. Gargots grans i menuts. No és 
necessari que ompligues el paper, quan 
cregues que has ratllat suficient, agafa'n 
un altre i torna a provar. 


b) Agafa un full en blanc i fes qua- 
tre gargots menuts amb retolador 
verd o blau. Repeteix l'acció en 
quatre fulls més. 


c) Amb un retolador negre o roig, con- 
verteix els gargots en monstres: agrega'ls 
ulls, cames, braços, barrets, etc. Pots inter- 
canviar els teus gargots amb els d'algun 
company de manera que cadascun con- 
vertisca en monstres els gargots de l'altre. 


d) Agafa un full en blanc i divideix-lo en 
quatre seccions. Copia un dels monstres 
sorgit en la tanda anterior en el primer pa- 
nell. Dibuixa els familiars d'aquest mons- 
tre en el segon panell. Dibuixa els seus 
millors amics en el tercer panell. Dibuixa 
el monstre de major, ballant sol la seua 
cançó favorita. Canta-la si vols. 

a) DE QUÈ ES TRACTA I COM 
S'IMPLEMENTA2 


Aquest és un exercici d'iniciació. Per rom- 
pre el gel. Ens ajuda a situar-nos respecte 
a la resta i amb com ens veiem. L'exercici 
és com un joc de rol que permet a qui el 
fa projectar-se en personatges creats per 
si mateix de manera veloç, quasi incons- 
cient, i als quals anirem agregant peculia- 
ritats i biografies. L'altre jo és l'avatar per 
als futurs jocs, és una manera de vincular 
l'ordinarietat i l'extraordinarietat. 
L'exercici es planteja com una 
sèrie d'autoretrats veloços. No són auto- 
retrats a la manera, sinó que es tracta que 
els participants es dibuixen com si foren 
una altra cosa (un animal, una planta, una 
fruita, un vehicle, un personatge de ficció) 
o en una situació absurda (ballant amb 
un gos, dormint amb tres gats, escapant 
de la presó, vivint dins la mar). Aquestes 
premisses poden estar escrites en trossos 
de paper menuts i ser seleccionades a 
l'atzar per cadascun dels participants 
(tots els autoretrats seran diferents) o pel 


tutor (tots els autoretrats 
parteixen de la mateixa 
premissa). 

Després de fina- 
litzar l'exercici se'n poden 
comentar els resultats i 
intercanviar-los. 


b) TEMPS/REPETICIÓ. 


Encara que l'exercici inicial 
en si es pot dur a terme en 
menys de 10 minuts, és re- 
comanable donar-li temps 
i procurar repetir-lo amb 
diferents variants. El temps 
aproximat per a la realitza- 
ció de tots els passos pro- 
posats, una sola vegada, 
és al voltant de 45 minuts. 


NOTES PER A ALUMNES 


ص 
2 
a) Agafa un full en blanc i plega'l per la meitat‏ 

de manera que et queden quatre cares. 


EL MEU ALTRE JO 1 


b) En la primera cara fes-te un autoretrat en cinc 
minuts. En la segona, torna a fer-te l'autoretrat, 
però en dos minuts. Torna a fer-te l'autoretrat 
en un minut en la tercera cara. Completa el 
full fent-te un autoretrat en deu segons en la 
quarta cara. Els retrats poden ser de muscles en 
amunt, de cintura en amunt o de cos sencer. 


EL MEU ALTRE JO 2 


a) Agafa un full A4 i divideix-lo en 
quatre traçant una creu que vaja 
de costat a costat. 


b) En cada secció del paper di- 
buixa't com una planta, una fruita, 
un animal i un superheroi (aques- 


tes consignes es poden canviar 
per... un vehicle2, un músic2, ba- 
llant amb 3 gats2, escalant una 
muntanya2). Teniu cinc minuts 
per a fer els quatre dibuixos. 


ts 


E 


a) Amb el mateix autoretrat o un altre, imagina 
una historia en quatre vinyetes. Agafa un full en 
blanc i doblegat per la meitat com en la primera 
part de l'exercici. Dibuixa una escena en cada 
cara. Què passaria Si fora una carlota2 Aniria a 
escola si fora un cavall2 Com vaig descobrir que 
era un superheroi2 Dibuixa't com si fora dissab- 


te (o dilluns, o estiu, o hivern, o març). 


EL MEU ALTRE JO 3 


b) Genera interaccions 
entre els alter ego oral- 
ment amb la resta de la 
classe. El meu jo-carlota 
fent les coses que faig en 
un dia qualsevol. El meu 
jo-carlota fent coses ex- 
traordinàries (volar, botar 
molt alt, parlar amb ani- 
mals, etc.). Comenta-ho 
als companys. 


ELOC 2 


Aquests exercicis són inspirats 
en els processos creatius de 
Leo Quievreux, Atelier McClane, 
María Ramos i Jérémie Fischer 


COLLAGE BAEUAXAT 
FRANÇENS in 


RECOMANAT PER A 
CURSOS DE 9 A 12 
ANYS, PERÒ APTE PER A 
TOT PÚBLIC 


MATERIALS BÀSICS 


- Paper A4 
- Papers de colors 
- Retoladors 
- Tisores 
- Adhesiu en barra 


ALTRES MATERIALS 


- Fotocopias de fotos propias 
- Fotos de revistas 

NOTES PER A DOCENTS 


En aquest exercici posarem en joc. el 
procés i l'atzar en el dibuix. És possible 
que quan dibuixem arribem a un punt 
d'estancar-nos per no saber cap a on ti- 
rar. La proposta planteja que el dibuix és 
un procés constant en què hem d'estar 
preparats per a quan l'"error" aparega i 
no veure'l com una cosa negativa, sinó 
com una invitació a replantejar els nos- 
tres traços. 

En una primera part, l'exercici 
ens proposa la realització de collages a 
partir de fotografies de revistes o pre- 
msa i de fotografies pròpies (que es po- 
den fer expressament per a l'exercici). 
Aquests collages ens serviran d'esbos- 
sos o models i ens permetran jugar amb 
la deformitat i distorsió, i no tant amb 
"la realitat". En el procés també plante- 
gem el joc amb els companys de classe 
posant en comú les imatges retallades i 
intervenint sobre el dibuix de l'altre. Per 
a fer-ho, l'exercici s'ha de desenvolupar 
en grups de cinc persones aproximada- 
ment, asseguts en cercle amb un reci- 
pient (una bossa o una caixa, per exem- 
ple) en el centre. 

A més de vincular el dibuix amb 
el collage, l'exercici també pot ser útil per 
a parlar de les diferents formes i caracte- 
rístiques que tenen els cossos, la nostra 
subjectivitat estètica de l'aparença i la 
construcció d'identitats. 


L'exercici es pot desenvolupar en una 
hora, dependrà de la quantitat de reta- 
llades que es facen i les possibilitats de 
combinació possible. 

NOTES PER A ALUMNES 


- FEF STEP SEC > 7 > 7 
~ i 
— i + 
` 5 
we 


Fap MNSE 


re†eceP⁄2 
PER ANbdUES A 


Q UN 


| 


NOTES PER A DOCENTS 


b) TEMPS/REPETICIÓ. 


Aquest exercici es pot dividir en dues 
parts: dins de l'aula i fora de l'aula. Dins 
de l'aula les ombres les crearà la classe 
mateixa de manera més controlada, apli- 
cant-hi l'assaig i error fins a generar les 
figures desitjades. Fora de l'aula, depen- 
drà del clima del dia. Cada secció durarà 
al voltant de seixanta minuts cadascuna i 
es poden fer seguides o en dies diferents. 


NOTES PER A ALUMNES 


a) En grups de cinc participants, i amb 
l'ajuda d'un projector, un flexo o una llan- 
terna, feu ombres sobre una paret llisa O 
a terra. Les ombres poden ser d'objec- 
tes o generades per vosaltres mateixos 
usant les mans i el cos. Amb un retolador, 
copia l'ombra projectada en un full A4. 
Canvieu la forma de l'ombra movent o 
canviant els objectes usats, i en el mateix 
full o en un de nou, torna a copiar-la. Si 
uses el mateix full, usa un retolador de 
diferent color. Feu fins a quatre ombres 
diferents. Quan acabes, escriu una frase 
senzilla davall de cada ombra. Pot ser 
una ordre, una pregunta, la lletra d'una 
cançó, etc. 


Marca a terra 
l'ombra amb 
els guixos. Pots 
utilitzar diferents 
colors per a 
marcar el pas del 
temps. 


b) En equip, poseu un paper conti- 
nu a terra 0 en una paret i projecteu 
ombres amb el cos dins del paper. 
Podeu fer figures amb les mans o 
posicions estranyes. Si no entra 
tota l'ombra en el paper, no us 
preocupeu, busqueu la zona que 
més us agrade, com més "abstrac- 
ta", més estrany serà el resultat. 
Dibuixeu amb una brotxa i tinta 
xinesa l'ombra projectada. Podeu 
repetir l'acció canviant les funcions 
dels participants. 


C) IX al pati i dibuixa en fulls A4 
les ombres que trobes de ma- 
nera natural: plantes, mobiliari, 
edificis, etc. Segurament no entre 
tota l'ombra en el paper, així que 
tria'n la part que més t'agrade. 
No tardes! L'ombra es mou. Es- 
criu també una frase davall de 
cada dibuix. 

d) Tria dues o tres ombres i reprodueix-les 
en tres versions diferents: retalla trossos 
de cartolina negra amb la mà i apega'ls 
sobre un foli blanc fins a aconseguir la 
forma de l'ombra desitjada, fes el mateix 
però aquesta vegada usant papers de co- 
lor i intentant usar la menor quantitat de 
trossos possible, retalla un paper de color 
de manera que quede un buit a l'interior 
amb la forma aproximada de l'ombra, pro- 
va de col.locar la cartolina sobre papers 
de diferents colors i textures, veuràs com 
l'ombra es va transformant. 


e) Passa un dels teus dibuixos d'ombres a un com- 
pany. Tu també en rebràs. Copia l'ombra rebuda 
emprant trossos de paper i/o cartolina i sintetit- 
23-13 si és possible. Transforma-la en un rostre 
(agregant-li ulls, celles, nas i boca). L'expressió 
del rostre ha d'estar d'acord amb la frase escrita 


en el dibuix original. 


A casa, prova de fer ombres 
amb l'ajuda d'un flexo i ob- 
jectes que hi tingues. De- 
mana ajuda i que una altra 
persona faça ombres amb 
les mans. Intercanvieu les 
funcions. Quantes formes 
us han eixit2 

¡BUÁX 
PECICLAT 


DESTINAT A TOTS 
ELS CURSOS 


MATERIALS BASICS 


- Tinta xinesa 
- Acrílic negre 
- Paper continu blanc 
- Cinta de pintar 
- Cúter 
- Tisores 
- Corda 


i 


ALTRES MATERIALS 


Cartons, brics buits, botelles de plàstic, raspalls de dents gastats, batidor trencat, 
cordons trencats de sabata, brotxes i pinzells vells, roba vella, etc. 


a) DE QUÈ ES TRACTA I COM S’IMPLEMENTA? 


En aquest exercici ens proposem tacar-nos. Si en les sessions 
anteriors s'havien explorat la intuició i la línia com a elements 
principals, ací deixarem que la improvisació, l'assaig i l'error 
prenguen protagonisme. Diverses vegades un dibuix executat 
de manera adequada depén de com siguem d'hàbils utilitzant 
l'eina amb què dibuixem: el llapis, el retolador, els pinzells, el 
carbonet, etc. Cada eina de dibuix t'acosta a una classe de 
dibuix concret i, d'una manera més àmplia, condiciona la ma- 
nera que tenim d'entendre la representació gràfica. És com 
si cada eina parlara d'una manera diferent, en el seu propi 
idioma. Però això és l'Escuela del Garabto, i busquem l'error, 
el balboteig, abans que les coses clares. Podem conduir l'alea- 
torietat2 Com generem nous llenguatges si usem les mateixes 
eines de sempre2 


Ens proposem construir les nostres pròpies 


eines, pinzells i plomes de dibuix. Recorrem al reciclat- 7, 


posteriorment, provar-los fent una sèrie 
de textures i taques, fins a controlar-los, 
saber quin ens agrada, quins podem 
millorar, i quina classe de línia o taca es 
generen segons la mena d'eina. Aquest 
exercici també ens permetrà pensar en 
les sensacions de la matèria mateixa, i 
en com podem representar-les més en- 
llà de la forma dels objectes. Com són 
les coses esponjoses, enganxoses, du- 
res, rugoses, suaus, etc.2 Amb quina eina 
ho podríem dibuixar2 


b) TEMPS/REPETICIÓ. 


ge perquè, a més del valor ecològic que té, ens permet Es pot dedicar a aquest exercici entre 
valorar allò que "ja no té utilitat" rescatant del fem ok ١ una i dues hores. Com més temps, més 
jectes diversos (en realitat anirem descobrint que 5 coses es podran provar. 

qualsevol cosa és útil a l'hora de dibuixar). Al : 5 

de casa, els sumarem els elements de | fifaturalesa 

que podem trobar en un rapid passeig pel pati o pels 

voltants (branques, fulles, flors, etc.). Primer hem de 

fer els pinzells transformant a ma els objectes pe 


a) Porteu de casa cartons, brics, botelles de plàstic, un 
raspall de dents vell, un batidor trencat, trossos de tela, 
papers vells, plàstics, bosses, etc. 


b) Pega una volta pel pati o per un parc. 
Arreplega branques seques, fulles i altres 
plantes. També pots agafar pedres amb 
formes curioses. 


c) Converteix aquests elements 
en pinzells. De quina manera2 
Pots retallar-los, plegar-los com 
un tubet llarg, o embolicar la part 
superior amb cinta de pintar i fer- 
los talls verticals en la part inferior, 
entre altres coses. La idea és que 
el resultat final siga un objecte que 


es puga subjectar amb comoditat 
perla part superior i mullar en tin- 
ta o pintura en l'extrem inferior. 


d) Posa tinta i acrílic en un plat. Mulla el nou 
pinzell i, sobre un plec de paper continu, fes lí- 
nies rectes, línies corbes i formes simples (com 
cercles, triangles o quadrats). 


e) Fes un altre pinzell i prova qui- 
na classe de línies i taques ixen. 
Continua gargotejant i tacant. 
Sorgiran objectes de l'entorn en 
els gargots i les formes simples (el 
sol, un edifici, una palmera, una 
taula, una pilota, una muntanya, 
un cotxe). Arribes a identificar-los2 
Completalls si cal. 


f) Repeteix una mateixa forma de 
manera que generes un patró en 
un mateix full. 


g) Dibuixa en diferents superfícies: ace- 
tat, tela, paper, cartó, etc. Com canvien 
els traços2 Pots dibuixar una cosa blana2 
Com dibuixaries una cosa rugosa? I ge- 
lada2 Prova de fer en aquests dibuixos 
diferents estats de la matèria. 


h) Intenta fer retrats amb els nous pinzells. Poden ser 
dels teus companys, autoretrats o retrats inventats. Em- 
pra formes simples per a cada part de la cara: cap, ulls, 
nas, boca, quadrat, cercles, triangles, formes irregulars, 
etc. Pots transformar una de les taques o gargots ja fets 
en una d'aquestes cares. 


Guarda els papers tacats, les eines creades i les 
branques que hages arreplegat però no hages emprat. No hi 
ha res inútil, ens serviran més endavant. 


- Tinta xinesa 
- Acrílic negre 
- Paper continu blanc 
- Pinzells 
- Retoladors grans 


Els pinzells creats 
l'exercici anterior 


a) DE QUÈ ES TRACTA I COM S’IMPLEMENTA? 


En aquest exercici preval el moviment, l'observació i l'estranye- 
sa. Partim del fet que tot objecte (o ésser) vist en una grandària 
que no és l'habitual, es transforma en un altre ésser. Una formi- 
ga de la grandària d'un cavall o un elefant com un gra d'arròs. 
Fer "macro" les coses "micro" ens permet observar els detalls 
que, normalment, passarien desapercebuts. Fer "micro" les 
coses "macro" ens obliga a sintetitzar-ne les formes i obviar 
detalls. Dibuixar una cosa menuda en gran, fins i tot més gran 
que un mateix, ens regira i obliga a observar, situar-nos de ma- 
nera diferent i trobar noves solucions. 

Dibuixant una cosa menuda en gran, l'activitat con- 
vida al moviment del cos, a moure els braços i a inclinar-nos 
sobre la taula per a arribar a omplir tot el paper. És molt proba- 
ble que els resultats acaben per ser desproporcionats segons 
l'original. No passa res. Això és just el que busquem. Canviant 
la grandària de les coses introduim l'estranyesa en la nostra 
normalitat. 


b) TEMPS/REPETICIÓ. 


L'exercici dura aproximadament una hora. 


NOTES PER A ALUMNES 


a) Porta de casa dues o tres coses 
molt menudes (grans d'arròs, lle- 
gums, una peça d'algun joguet). 
També pots eixir al pati i arreple- 
gar alguna cosa d'allà mateix (una 
pedra, una fulla, un insecte, etc.). 


b) En un plec de paper continu 
gran, dibuixa cadascun d'aquests 
objectes. Intenta ocupar tot el 
paper, no importa si el dibuix es 
deforma. Pots usar pinzells gros- 
sos i els pinzells que has creat en 
l'exercici anterior. Aguditza la vista. 
Sintetitza les formes com a repte. 


RECOMANACIÓ Pots fer proves prèvies i anar 
escalant el dibuix. T si fora una sola taca2 Projecta 
l'ombra del dibuix i mira quina forma genera. 


c) Transforma-ho en un monstre. Agrega-li ulls, 
potes, braços. També pots agregar-li banyes, un 
instrument musical (una guitarra, una trompeta, 
un tambor), una cua, una capa, un soci, etc. Utilitza 
trossos dels dibuixos grans de l'exercici anterior 
si vols donar-li textura. 


d) Què està fent aquesta 
bèstia2 A què dedicaria 
les hores en un dia nor- 
mal i corrent2 Dibuixaria2 
En una frase curta, intenta 
explicar-ho a la resta. 


LOG“ 


Els exercicis d’aquest 
bloc sön inspirats en 
els treballs fets per 
artistes i col-lectius com 
Oficina Arará, Paul Cox, 
Marion Pinaffo, Het 
Harde Potlood, Milimbo, 
Czentrifuga, Atelier 
Bingo, entre altres. 


NOTES PER A DOCENTS 


a) DE QUÈ ES TRACTA I COM 
S'IMPLEMENTA2 


Aquest és un exercici col-laboratiu. Es 
tracta de generar diferents personatges 
a partir de la combinació de parts indivi- 
duals com si es tractara d'un llibre il-lus- 
trat d'imatges combinades, en el qual les 
pàgines estan tallades horitzontalment i 
es poden combinar entre si per a gene- 
rar noves històries. 

L'exercici ens permet veure què 
passa quan barregem els dibuixos. En 
un primer moment els resultats seran 
aleatoris i desiguals, però amb la pràc- 
tica i complicitat dels participants, quan 
es torne a fer, es poden fer autèntics jocs 
visuals. 

L'exercici també ens permet 
acostar-nos a nocions bàsiques de la 
construcció d'un relat o, en una escala 
més elemental, a la formulació d'una 
oració en què les parts orals (subjecte, 
verb, objecte, adjectiu) són reemplaça- 
des per gràfiques. En l'àrea de les ma- 
temàtiques, pot ajudar visualment a 
la comprensió de teories de conjunts, 
permutacions o combinacions. 


En última instància, l'objectiu 
de l'exercici és facilitar la idea que ca- 
dascú és capaç de crear els seus jocs, i 
que si aquests jocs són amb altres, molt 
millor. És important la col-laboració del 
docent o d'algú major en l'última part 
de l'exercici, ja que serà necessari foto- 
copiar, enquadernar i tallar les pàgines 
de la publicació resultant. 


Aquest exercici requereix un mínim de dues hores de 
treball, que es poden segons la velocitat a què avancen 
els participants. L'última part, l'edició, requereix coordi- 


nació i ús d'eines d'oficina. 


NOTES PER A ALUMNES 


L 


a) Agafa un cartó ¡ retalla figures senzilles: es- 
fèriques, quadrades, irregulars de forma sinuosa, 
triangulars, allargades, etc. Com més quantitat 
de formes diferents, millor. Es recomana que 
les figures no superen els 15 cm per qualsevol 
dels costats. 


b) Divideix les figures resultant en 
quatre grups. Cada grup serà una 
part del cos del nostre monstre. 


c) Agafa el primer grup ¡ dibuixa-li 
una cara. En el segon grup, dibuixa 
el cos (des dels muscles fins a 
la cintura, pots incloure-hi els 
bracos). En el tercer grup, dibuixa 
les cames. El quart grup usa'l 
per a dibuixar algun complement 
del nostre personatge: un barret, 
un monopatí, un coll llarg, un 
collaret, un cinturó elegant, una 
perruca, etc. 


d) Tria una peça de cada grup i forma el teu 
monstre. Intercanvia les altres peces amb els 
companys i crea altres personatges. Què t'ha 

eixit? Desmuntal'ls i torna a barrejar i triar les 
peces. Hi ha personatges amb dos caps2, amb 
RECOMANACIÓ Per a dibuixar les parts del monstre, guia't per les for- coll llarg, barret i cames2 

mes de les figures retallades: un cap triangular, uns pantalons / cames 

circulars, una perruca multiforme, etc., usant les formes com si foren les e) Tria la combinació que més t'agrade i 
siluetes de l'exercici de les ombres. Per a dibuixar pots usar els pinzells uneix-ne les parts apegant-les per darrere 
que has creat o apegar-li les textures ja fetes. Si no se t'acut res, gargo- amb tires de cartó gris. 

teja abans! 0 inspira't en els dibuixos fets durant els exercicis 1, 2 i 3. 


MATERIALS BÀSICS 


- Cartolina de color 
- Retoladors 
- Acrílics 
- Pinzells 
- Cinta de pintar 
- Tisores / cúter 
- Adhesiu en barra 
- Paper continu blanc 
- Paper de colors 
- Cola blanca 
- Tinta Xinesa 
- Enquadernadors de metall 
- Cinta engomada 


NOTES PER A DOCENTS 


Es tracta de posar fi a tot el que s'ha fet anteriorment 
en un treball col-lectiu. Hem treballat jugant a gargote- 
jari esperant que sorgisquen personatges d'aquestes 
taques i línies aparentment desordenades. En aquest 
últim exercici els acabarem donant forma, creant-los un 
escenari d'acció i posant-los en comú, de manera que 
aquests possibles personatges que han estat pegant 
voltes als papers cobren una mica de vida. 

El treball final consisteix en una mena de teatre 
O parada de monstres, passarem alguns dels nostres 
resultats previs a un espai tridimensional. Partim dels 
tòtems fets en l'últim exercici per a recrear-los a escala 
més gran i fer marionetes i màscares que els partici- 
pants puguen usar. Per a fer-ho, tornarem a recórrer 
als cartons, les teles, les branques o altres objectes 
reciclats que els participants puguen portar de casa. 
Tots els gargots i les taques fets amb anterioritat ens 
serviran en aquest moment: els assajos dels nostres 
pinzells es podran convertir en textures per a les mario- 
netes, les ombres ens ajudaran a simplificar les formes 
de la màscara, i els dibuixos de coses menudes podrem 
convertir-los en pancartes o decorat per a fer fotos. 

Durant el desenvolupament s'ha de procurar 
treballar en equips de cinc persones (més o menys), 
que treballaran de manera independent i podran triar 
entre fer màscares, fer un escenari o fer marionetes. 
El resultat s'ha d'ajuntar al de la resta de classe, es 
podrà eixir fora de l'aula, simulant una representació o 
fent un fotoreclam. Es poden ajuntar amb els resultats 
d'altres cursos. 


b) TEMPS/ 
REPETICIÓ. 


Aquest últim treball 
trigarà entre dues i tres 
hores per a fer-ne totes 

les parts. 


MARIONETES 


a) A partir dels tòtems fets 


prèviament, en t 


parts que els agraden a 
tots i que es puguen usar 
com a esbossos en una © 
diverses figures de major 
grandària, ens serviran de 
guia, però no cal acabar el 


treball així. Improvisarem! 


b) Retalla cartons 


cf 


de diferents formes 


i grandàries. 


rganitza les parts per a formar 
un monstre segons les retallades. 
Si hagueres de carregar-lo, podries 
fer-ho a soles2 Prova de fer una 
marioneta que necessite, almenys, 


la col-laboració de dues persones 


(per exemple: un personatge 


com un cúc O un personatge € 


bracos del qual s’estenguen). 


g) Amb el paper engomat 


apega-li per darrere un pa 


els detalls del nostre per 
sonatge. Pots usar els pa- 


pers prèviament tacats per 


a convertir-los en la seua 


pell i generar textures o pin 
tar directament damunt. El 


persona dur o bla2 


Calent o fred? Recordes les 
figures d'ombres? I si el teu 
personatge és tot d'un sol 


color? 


e) Agrega-li protuberancies 
usant altres pa 


branques. 


f) Uneix les parts del 


personatge usant 
enquadernadors, 
corda o tires de 
cartó. Si el perso- 
natge s'articula, tin 


en compte la mo- 


El 


bilitat que té. 


de granera, un tub de plàstic o una branca llarga, de 


manera que pug 


carregar-lo agafant-lo. 


MÀSCARES 1 


a) Doblega una cartolina 
de colori retalla-la seguint 
la forma d'algun dels teus 
personatges. Quan òbri- 
gues la cartolina tindràs 
una forma simètrica. La 
grandària final ha de ser 
prou gran perquè et co- 
brisca la cara. 


b) Repeteix-ho amb una altra 
cartolina, però d'un altre color. La 
forma final ha de ser diferent de 
la primera i, si és possible, d'una 
grandària considerablement in- 
ferior. Apega-la per dalt de la pri- 
mera. Ja tenim la base de la nostra 
mascara! 


c) Retalla els espais per on mirarem. No 
han d'estar situats en el lloc on la criatura 


tindria els ulls. 


d) Apega-li trossos de cartolina ne- 
gra o els papers tacats d'exercicis 
anteriors fins a formar la cara que 
busquem. Per darrere pots ape- 
gar-li cartó per a fer la màscara 


més rígida. 


MÀSCARES 2 


a) Agafa un cartó i retalla'l 
formant una silueta simple. 
Recorda les ombres que 
hem fet amb anterioritat. 


b) Fes-li forats pels quals mirar. 


c) Pinta d'un color sencer el cartó i 
decora'l amb trossets de paper com 
Si foren detalls. També pots agregar-li 
protuberàncies de tela o més paper. 


d) Apega-li per darrere un pal de granera, 
un tub de plàstic o una branca llarga, de 
manera que pugues carregar-lo agafant-lo. 


EXTRA 


Què podem fer amb els papers i les cartolines 
tacats d'exercicis anteriors i no usats per a màs- 
cares o marionetes? 


a) Apega els papers con- 
tinus usats en exercicis 
anteriors l'un al costat de 
l'altre com si fora una gran 
tela. Pots penjar-la per a 
fer un fons de fotos o tor- 
nar-la a retallar per a fer-te 
un ponxo (un conjunt per- 
fecte per a les màscares). 


b) Retalla una figura simple d'una 
cartolina, recorda les siluetes de 
les ombres. Apega-la en una car- 
tolina de color diferent. Retalla 
els papers de colors en forma de 
lletres i apega-les sobre les car- 
tolines formant paraules curtes 
(com més incoherents, millor). 
Per la part superior i inferior pos- 
terior apega dues tires de cartó 
de manera que li dones rigidesa. 
Lliga una corda de la part superior 
i penja-te-la. Ara eres un esten- 
dard absurdi 

